ٹرانس ایشیا ایئرویز پرواز 235

ٹرانس ایشیا ایئرویز پرواز 235 (GE235/TNA235) ایک نجی مسافر طیارہ تھا جو 4 فروری 2015ء کو تائپے سونگشان ایئرپورٹ جو جائے حادثہ کے مقام سے 5.4 کلومیٹر مغرب میں ہے سے پرواز کے تھوڑی دیر بعد ہی دریائے کیلنگ میں گر گیا- ٹرانس ایشیا ایئرویز کا دس ماہ پرانا یہ جہاز تائپے سے کنمین جا رہا تھا جس میں 5 عملے کے اراکین کے علاوہ 53 افراد سوار تھے- حادثے میں 15 افراد بچ گئے-

پرواز کے 2 منٹ بعد پائلٹ نے اطلاع دی کہ انجن میں آگ لگ گئی ہے- پرواز 235 1050 فٹ زیادہ سے زیادہ بلندی تک پہنچا پھر بلندی کم ہونا شروع ہو گئی- دریا میں گرنے سے کچھ لمحے قبل جہاز بائیں طرف جھک گیا اور ہواڈونگ پل پر جہاز کا بایاں پر ایک چلتی ٹیکسی سے ٹکرانے کے بعد پل سے ٹکرایا-

پرواز 235 ٹرانس ایشیا ایئرویز کی دوسری پرواز ہے جو ایک سال کے اندر اندر حادثے کا شکار ہوئی اس سے پہلے پرواز 222 جولائی 2014ء میں حادثے کا شکار ہوئی تھی-

پرواز 

جہاز پر عملے کے 5 افراد کے علاوہ 53 مسافر سوار تھے- یہ تائپے سونگشان ایئرپورٹ سے مقامی تائیوانی وقت کے مطابق صبح 10:52 پر روانہ ہوا- جہاز نیچے آنے سے پہلے 1050 فٹ کی بلندی تک پہنچا تھا  - جہاز کے ایئرٹریفک کنٹرول سے آخری رابطے میں پائلٹ کے یہ الفاظ تھے،
 
10:54am پر جہاز تائپے کے نانگانگ ضلع اور نیو تائپے کے شیژی ضلع کے سرحدی علاقے پر کیلنگ دریا میں گر گیا-

یہ مناظر ساتھ ہی واقع ہواڈونگ پل پر چلتی کئی گاڑیوں کے ڈیش بورڈ کیمرے میں عکسبند ہو گئے- جن کے مطابق جہاز پہلے عمارتوں سے بچتا ہوا آیا پھر یہ تقریبا 90 ڈگری کے زاویے پر گھوم گیا جس سے اس کا بایاں پر نیچے کی جانب ہو گیا جو بتدریج نیچے آتے ہوئے پل پر ایک چلتی ہوئی ٹیکسی سے ٹکرایا پھر پل کے کنارے موجود حفاظتی کنارے سے ٹکرایا  جہاز کا بایاں پر مکمل تباہ ہو گیا تھا- جہاز آگے کی طرف چلتے ہوئے دریا میں جاگرا-  ٹیکسی میں موجود 2 افراد بھی اس حادثے میں زخمی ہوئے- 

تقریباﹰ 40 افراد کی اس حادثے میں موت کی تصدیق کی جاچکی ہے  جن میں پائلٹ اور کو پائلٹ بھی شامل ہیں- 

حادثے کے وقت کوئی منفی موسمی مظاہر مشاہدے میں نہیں آئے- 11 بجے سونگشان کے اوپر بادل 1300 فٹ کی بلندی پر تھے، حد نگاہ لامحدود تھی، ہوا 8 ناٹس (15 کلومیٹر فی گھنٹا) کی رفتار سے چل رہی تھی جبکہ درجہ حرارت 16℃ تھا-

امدادی کارروائیاں 

کریش کے فوراﹰ بعد ہی تائیوان کی پولیس اور فائر ڈیپارٹمنٹ کو درجنوں کالز عینی شاہدین کی جانب سے موصول ہوئیں کہ ایک جہاز کیلنگ دریا میں گرگیا ہے- تائی‌پے فائر ڈیپارٹمنٹ اور واؤلنٹری ریسکیو ورکر منٹوں میں ہی جائے حادثہ پر پہنچ گئے اور نیم ڈوبے ہوئے جہاز سے لوگوں کو نکال کر کشتیوں کی مدد سے کناروں تک پہنچانا شروع کر دیا- غوطہ خور بھی ریسکیو مشن میں شامل تھے لیکن ملبہ اور پانی میں کم حدنگاہ ان کے آڑے آ رہی تھی- ریسکیو ورکرز کے بیان کے مطابق جہاز کا کیبن مکمل طور پر تباہ ہو چکا تھا، سیٹ بیلٹس خاص کر اگلے حصے میں جڑ چکی تھیں مسافروں کو نکالنے کے لیے انہیں کاٹا گیا- بچنے والوں میں سے زیادہ تر پچھلے حصے میں سوار تھے-

جہاز کا فلائٹ رکارڈر اسی دن رات8 بجے ڈھونڈ لیا گیا تھا- جہاز کے ملبے کو نکلالنے کے لیے کرینز کا استعمال کیا گیا 
5 فروری کو پائلٹ، کو پائلٹ اور آبزرور کی لاشیں ڈھونڈ لی گئیں-  پائلٹ اور کو پائلٹ کی لاشیں کاک پٹ میں ملیں ان دونوں کی ٹانگیں ٹوٹی ہوئیں تھیں پائلٹ کے ہاتھ اس وقت بھی کنٹرولز پر ہی تھیں  دو میں سے ایک فلائٹ اٹینڈنٹس (خدمت گزار) اس حادثے میں زندہ بچ گیا-

جہاز 

حادثے کا شکار ہوئے جہاز کا ماڈل ATR 72-600 تھا جہاز کا رجسٹریشن نمبر B-22816 اور مینوفیکچرر سیریل نمبر 1141 تھا- اس نے 28 مارچ 2014ء کو پہلی اڑان لی تھی اور 15 اپریل 2014ء کو ٹرانس ایشیاایئرویز کو سونپ دیا گیاتھا-  جہاز کے دونوں انجنوں کو تکنیکی خرابیوں کے باعث 19 اپریل 2014ء کو بدلا گیا تھا

مسافر اور عملہ 
مسافروں میں 49 بالغ اور 4 بچے شامل تھے- 31 مسافروں کا تعلق چین سے تھا جن میں سے کئی شیامین سے تھے جو تائیوان میں چھ روزہ تفریحی دورے پر تھے- 
بقیہ 22 مسافر تائیوان سے تھے 

عملے کے تمام اراکین دو پائلٹس دو خدمت گزار اور ایک آبزرور ہونگ بنگ چونگ تائیوان سے تھے جنہوں نے مجموعی طور پر 16,121 گھنٹے ہوا میں گزارے تھے
یہ سب کاک پٹ میں بیٹھے تھے، عملے میں شامل تھے 
 پائلٹ لیاؤ چین-تسونگ، عمر 42 سال، مجموعی طور پر 4914 گھنٹے ہوا میں گزارے ہوئے
 کو-پائلٹ لیو تزو-چونگ، عمر 45 سال، دہری شہریت نیوزی لینڈ-تائیوان کا حامل ،مجموعی طور پر ہوا میں 6922 گھنٹے گزارے-

تحقیقات 
تائیوانی ایوی‌ایشن سیفٹی کونسل حادثے کی تحقیقات کر رہی ہے 
فرانسیسی ادارے بی ای اے کو مینوفیکچرنگ تحقیقات کے لیے بلایا گیا ہے- ٹرانسپورٹیشن سیفٹی بورڈ آف کینیڈا انجن مینوفیکچرنگ تحقیات میں شامل ہے- دیگر تحقیقاتی اداروں میں سول ایروناٹکس ایڈمنسٹریشن، مشتغل (ٹرانس ایشیا) ،اے ٹی آر، پی ڈبلیو سی مینوفیکچررز اور ٹرانسپورٹ کینیڈا شامل ہیں  جو حادثے کی تحقیقات کر رہے ہیں- کاک پٹ وائس رکارڈر اور فلائٹ ڈیٹا رکارڈر 4 فروری کی شام کو ہی مل گئے تھے- ان میں موجود ڈیٹا کا تجزیہ کیا جا رہا ہے-

6 فروری پریس کانفرنس 
6 فروری کو تفتیش کاروں نے انکشاف کیا کہ "بائیں انجن میں بظاہر کوئی خرابی نہیں تھی اور پائلٹ نے مینولی اسے بند کیا ساتھ میں یہ انتباہ بھی کیا کہ یہ جلد بازی ہے کہ انسانی غلطی کو حادثے کا سبب قرار دینا" تفتیش کاروں نے حادثہ پیش آنے والے واقعات کی فہرست جاری کی ہے، تمام اوقات مقامی وقت کے مطابق ہیں(UTC+8).
 10:51:13 — عملے کو اڑان کے لیے کلیئرنس مل جاتی ہے-
 10:52:34 — کنٹرول ٹاور عملے کو تائی‌پے ڈیپارچر سے رابطے کا کہتا ہے
 10:52:38 — دائیں انجن کے بند ہونے کا الرٹ، وارننگ 3 سیکنڈز جاری رہی
 10:53:04 — عملے نے بائیں انجن پر پاور کم کردی
 10:53:12–18 — جہاز ہچکولے کھانے لگا سٹال وارننگ کی آوازیں
 10:53:24 — عملہ بائیں انجن کی پاور کاٹ دیتا ہے
 10:53:34 — عملہ ایمرجنسی کا اعلان کردیتا ہے، مے ڈے مے ڈے، انجن میں آگ لگ گئی ہے
 10:54:09 — عملہ بائیں انجن کو دوبارہ چلانے کی کوششیں کرتا ہے-
 10:54:20 — بایاں انجن دوبارہ چل پڑا
 10:54:34 — ماسٹر وارننگ کی آوازیں دوبارہ
 10:54:35 — ایک نامعلوم آواز سنی گئی
 10:54:36 — ریکارڈنگز ختم

رد عمل

ٹرانس ایشیا ایئرویز 
حادثے کے بعد ٹرانس ایشیا ایئرویز نے اپنی ویب سائیٹ اور سوشل میڈیا پر رنگینی ختم کرکے بلیک اینڈ وائٹ تصاویر کر دیں- 5 فروری کو ٹرانس ایشیا نے فلانٹ نمبر GE235 سے تبدیل کرکے GE2353 کرکے گوشہ نشین کردی

تائیوان 
صدر تائیوان کے ترجمان نے بتایا کہ صدر ماینگ-جیو نے حادثے پر تشویش کا اظہار کیا ہے اور ایگزیکیٹو یوآن کو ریسکیو ٹیموں کو ہر ممکن مدد دینے کی ہدایت کی ہے- ایگزیکیٹ یوآن ماؤ چی-کئو نے حادثے کے فوراﹰ بعد تائیوان کی وزارت نقل و حمل اور سول ایروناٹکس ایڈمنسٹریشن سے رابطہ کیا اور حادثے کی تحقیات کا کہا- ایگزیکیٹیو نے مزید تائیوانی فوج اور وزارت دفاع سے رابطہ کیا جس میں ریسکیو آپریشن میں مدد کی ہدایت کی-

سول ایروناٹکس ایڈمنسٹریشن ٹرانس ایشیا ایئرویز کے 71 پائلٹس کو 7 سے 10فروری کے دوران اضافی ٹریننگ دے گی جس کے نتیجے میں ٹرانس ایشیا کی 90 پروازیں منسوخ ہوئیں

چین 
جہاز پر سوار آدھے سے زائد مسافر چین سے تھے- 5 فروری کو صدر چین ژی جن پنگ نے ایک بیان جاری کیا جس میں حادثے کی وجوہات کو جلد سے جلد سامنے لائے جانے پر زور دیا اور زخمیوں کے علاج و معالجہ کے لیے ہر ممکن مدد کا اعلان کیا- اسی دن چینی پریمیر لی کیچیانگ نے درخواست کی کہ اصل حقائق جلد سے جلد سامنے لائے جائیں-

حوالہ جات

بیرونی روابط 

 復興航空說明 2015-02-06 1930 版 
 Article showing van and another video of the crash
 YouTube video including rescue and recovery efforts

2015 میں تائیوان
2015ء کے فضائی حادثات و واقعات
تائیوان میں ہوائی حادثات و واقعات
فروری 2015ء کی سرگرمیاں
فلم شدہ حادثاتی اموات
Short description is different from Wikidata